ปวดหัว หน้ามืด เวียนหัว คลื่นไส้อาเจียน รู้สึกเบื่อๆและกระอักกระอวนยังไงไม่รู้ เหนื่อย ไม่มีแรงจะทำอะไร แถมอาเจียนมาจะ 2 วันกับนี้แล้วอาเจียนทีวันนึ่ง 4-5 รอบ กินข้าวไม่ค่อยจะได้ รู้สึกเบื่ออาหาร แต่ต้องบังคับตัวเองกิน พอกินแล้วก็อาเจียนออกมา
สวัสดีค่ะ อาการปวดหัว หน้ามืด เวียนหัว คลื่นไส้ อาเจียนหลายครั้ง เบื่ออาหาร อาจเกิดจาก1. ความผิดปกติในช่องท้อง ได้แก่- อาหารเป็นพิษ จากการทานอาหารหรือดื่มน้ำที่ปนเปื้อนเชื้อโรคหรือพิษของเชื้อโรค- กระเพาะอาหารอักเสบ แต่จะมีอาการจุกแน่น หรือแสบร้อนบริเวณลิ้นปี่ หรือท้องด้านซ้ายบน ร่วมกับอาหารไม่ย่อย อิ่มเร็ว เรอบ่อย เป็นต้น- มีแก๊สในทางเดินอาหารมาก หรือคืออาการท้องอืด ซึ่งมีได้หลายสาเหตุ โดยสาเหตุหนึ่งอาจมาจากการทานอาหารมากไป ทานอาหารย่อยยาก หรือทานแล้วนอนทันที ทำให้กระเพาะอาหารย่อยได้ไม่หมด และอาจทำให้อาเจียนออกมาได้2. ความผิดปกตินอกช่องท้อง เช่น ความผิดปกติในการทรงตัว เช่น เมารถ เมาเรือ น้ำในหูไม่เท่ากัน หินปูนในหูชั้นในเคลื่อนที่ เป็นต้น หรืออาจเกิดจากมีปวดศีรษะไมเกรน โรคหลอดเลือดสมอง มีเนื้องอกในสมอง เป็นต้น แต่ก็จะมีอาการปวดศีรษะมากเป็นหลักนอกจากนี้ หากมีอาการขาดประจำเดือน ก็อาจเกิดจากการตั้งครรภ์ได้ ดังนั้น หากมีอาการขาดประจำเดือน ก็ควรตรวจหาการตั้งครรภ์ด้วยค่ะ3. ความผิดปกติทางอารมณ์และจิตใจ เช่น มีความเครียด วิตกกังวล เป็นต้น4. สาเหตุจากยาต่างๆ เช่น ยาคุมกำเนิด ยาปฏิชีวนะ รวมถึงเครื่องดื่มที่มีแอลกอฮอล์ เป็นต้นในเบื้องต้น ควรพยายามจิบน้ำบ่อยๆ เพื่อป้องกันการเกิดภาวะขาดน้ำ และควรดื่มน้ำเกลือแร่ร่วมด้วยเพื่อป้องกันเกลือแร่ขาดสมดุล อาจทานยาแก้อาเจียน เช่น ยาเมโทโคลพราไมด์ (metoclopramide) หรือยาแก้เวียนหัวและอาเจียน เช่น dimenhydrinate (ไดเมนไฮดริเนต) เป็นต้น สำหรับอาหาร อาจยังไม่จำเป็นต้องทาน เพราะอาจทำให้อาเจียนมากขึ้น และไม่ควรดื่มชา กาแฟ น้ำอัดลมอัดแก๊สต่างๆ รวมถุงแอลกอฮอล์ พยายามพักผ่อนให้มากๆหากอาการอาเจียนยังไม่ดีขึ้น หรือไม่สามารถดื่มน้ำได้เพียงพอ หรือมีอาการปวดหัว เวียนหัวมาก มีไข้ขึ้น ก็ควรไปพบแพทย์เพื่อตรวจค่ะ